《曾宣靖》
宋代·岳珂

公在嘉祐，辅政受遗如毕公高，勋烈堂堂，奉同而隮也。

公在治勋，清净画一如曹相国，德心休休，比规之随也。

公在熙宁，功成身退如裴中令，寿隽番考，乐以全其归也。

帖字宛然，既庄而复奇也。周密无间，笔法繇此推也。

予得而藏，尚可以想麒麟之英姿也。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。